**Tirunelveli** (også kalt **Nellai**, tamilsk: திருநெல்வேலி, hindi: तिरूनेलवेली) er en by i distriktet Tirunelveli i den sørindiske delstaten Tamil Nadu. Byen er gammel, og den sjette største i Tamil Nadu. Byen ble så stor i 1994, da kommunene Tirunelveli by, Palayamkottai, Melapalayam og noen få andre *panchayat*-områder ble slått sammen. Byen er administrasjonssentrum i distriktet med samme navn. I 2001 hadde byen 411 298 innbyggere. 

Tirunelveli er hjemmet til det første store Shiva-tempelet i Tamil Nadu, det såkalte Nellaiappar-templet. Byen regnes for å være blant de eldste på det indiske subkontinentet, med en historie som strekker seg tilbake til 1000 f.Kr. Tirunelveli ligger på vestsiden av elven Thamirabarani, mens tvillingbyen Palayamkottai ligger på østbredden. Byen blir ofte også kalt "Halvabyen" på grunn av dens kjente konfeksjon, Halvaen.

Geografi
--------

Byen ligger i gjennomsnitt 47 moh.. Den ligger i den sørligste spissen av Deccan-platået. Tirunelveli er et viktig knutepunkt på National Highway 7 (NH 7), som forbinder India fra nord til sør (Kashmir til Kanyakumari). De nærmeste småbyene er: Gangaikondan i nord, Tuticorin i øst, Alangulam i vest, Kalakkad i sørvest og Nanguneri i sør. Det grenser også til delstaten Kerala i vest, Mannargulfen og distriktene Virudhunagar, Thoothukudi og Kanyakumari. Thamiraparani-elven deler byen grovt i Tirunelveli-kvartalet og Palayamkottai-området. De største innsjøene i byen er Nainar Lake and Udayarpetti Lake. Tre elver (Chitraru, Thamirabarani og Kothandarama) går sammen på et sted som heter Sivalai, noe som gjør området svært frodig. Alangaraperi er den byen som ligger nærmest dette stedet.

Klima
-----

Agasthiyamalai-høydene beskytter Tirunelveli fra sørvest-monsunen, og skaper en region med regnskygge.
Klimaet i Tirunelveli er vanligvis tropisk – generelt varmt og fuktig. Gjennomsnittstemperaturen om sommeren (mars-juni) varierer mellom 23 og 36° C, mens resten av året ligger den mellom 18 og 30° C. Den gjennomsnittlige årlige nedbørsmengden er 680 mm, og det meste av dette kommer i løpet av nordøst-monsunen (oktober-desember). Siden økonomien i distriktet hovedsakelig er basert på jordbruk, har svingninger i monsunregnet eller oversvømmelse av Thamarabarani-elven en umiddelbar innvirkning på næringslivet i området. 

Det har siden målingenes begynnelse ikke vært registrert noen jordskjelv i denne regionen. Imidlertid har det vært noen tilfeller av flom og sykloner forårsaket av monsunen.

Demografi
---------

Ifølge den offisielle folketellingen i 2001 hadde Tirunelveli 411 298 innbyggere. Menn utgjorde 49 % av befolkningen, mens kvinner utgjorde 51 %. Byens gjennomsnittlige lesekyndighet var da 78 %, noe som var høyere enn landsgjennomsnittet på 59,5 %. Mannlig lesekyndighet var 83 %, mens 73 % av kvinnene var lesekyndige. 10 % av byens befolkning var barn under 6 års alder. Blant byens styre har Tirunelveli blitt identifisert som en by med skjev fordeling av menn og kvinner; 1024 kvinner for hver 1000. mann. Vekstraten til byens urbane region er 20,22 %.

Byen dekker et område på 128,65 km². Befolkningstettheten i byen økte til 3 781 personer per km² i 2001 fra 2 218 personer per km² i 1971. I 2001 var det registrert 1 308 246 funksjonshemmede i byområdet, og av disse var 645 142 menn og 663 104 kvinner. Det er flest hinduer som bor i byen. Deretter kommer muslimer og kristne. Språket som hovedsakelig snakkes i byen er tamilsk. Bruken av engelsk er relativt vanlig. De aller fleste offisielle befatninger og medier for undervisning på de fleste læresteder er på engelsk. Dialekten for tamilsk i denne regionen er svært klar og er populær i hele Tamil Nadu.

**Estimert befolkning**

| År | Befolkning | Type | Kilde |
| --- | --- | --- | --- |
| 1991 | 345 772 | folketelling | offisiell |
| 2001 | 431 603 | folketelling | offisiell |
| 2009 | 431 603 | 597 979 |  |

| Nr. | Område | Bef.rangering | Rangering i UA | Kilde |
| --- | --- | --- | --- | --- |
| 1 | Verden | - | - | - |
| 2 | Asia | 440 | 400 |  |
| 3 | India | 89 | 87 |  |
| 4 | Tamil Nadu | 6 | 7 |  |

Transport
---------

Tirunelveli sentralstasjon (TEN) er blant de eldste og mest kjente stasjonene i denne delen av India.

Utdypende artikkel: Transport i Tirunelveli

Som distriktets hovedkvarter har Tirunelveli by et omfattende transportnettverk. Det er gode forbindelser til andre byer i Tamil Nadu med National Highway 7 (NH 7).

Med tanke på jernbane er Tirunelveli sentralstasjon (TEN) en av de eldste og mest kjente jernbanestasjonene i Indian Railways' nettverk. Ethvert tog som passerer gjennom byen stopper på sentralstasjonen. 

Et stort nettverk av såkalte *interstatebusser*(som kjører til andre delstater) og *intrastatebusser* (kjører innenfor samme delstat) finnes. Det er god sameksistens mellom både det private og offentlige transportnettverket i byen hele døgnet. Tirunelvelis datterselskap av TNSTC (*Tamil Nadu State Transport Corporation*), Madurai Divison dekker distriktets behov for veitransport med en rekke lokale linjer og noen såkalte *ut-av-by*-ruter.

Den nærmeste flyplassen er Tuticorin lufthavn (TCR) som ligger 28 km unna Tirunelveli, i Vaagaikulam i Thoothukkudi-distriktet. Det er daglige avganger til Chennai med Kingfisher Red. Madurai flyplass og Thiruvananthapuram internasjonale flyplass ligger ca. 150 km unna med bil. En ubrukt rullebane mellom Gangaikondan og Kayathar, 22 km nord for byen, vil bli operativ når IT-parken på Gangaikondan er satt opp.

Referanser
----------

1. ↑
2. ↑  «Arkivert kopi». Arkivert fra originalen 18. februar 2014. Besøkt 28. januar 2010.
3. ↑  Climatic condition of Tirunelveli
4. ↑  [ "Census of India 2001: Data fra 2001-folketellingen, inkludert byer, landsbyer og tettsteder (provisoriske)". Census Commission of India. Arkivert fra originalen den 16. juni 2004. Besøkt 1. november 2008.]
5. ↑  Census of Govt. of India Arkivert 7. mai 2008 hos Wayback Machine.
6. ↑  Urban Agglomeration growth rate Arkivert 8. februar 2008 hos Wayback Machine.
7. ↑  [*død lenke*]
8. ↑  World-gazetter population estimation of Asian cities- Proper Place
9. ↑  World-gazetter population estimation of Asian cities-Agglomeration
10. ↑  World-gazetter population estimation of Indian cities - Proper Place
11. ↑  World-gazetter population estimation of Indian cities- Agglomeration
12. ↑  World-gazetter population estimation of Tamil Nadu cities - Proper Place
13. ↑  World-gazetter population estimation of Tamil Nadu cities - Agglomeration
14. ↑  Railway Map of India – 1893
15. ↑  List of Popular Railway stations in India Arkivert 2009-04-17, hos Wayback Machine.
16. ↑  Kayatar Air Strip

Eksterne lenker
---------------

* Byens offisielle nettside (engelsk)
* Distriktets offisielle nettside Arkivert 4. juli 2018 hos Wayback Machine. (engelsk)
* Love Nellai – byguide (engelsk)

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC **·** GeoNames
 |